JayJayThrowThrow/commonwealth-wiki-mix huggingface dataset:
1816

1816 గ్రెగోరియన్‌ కాలెండరు యొక్క లీపు సంవత్సరము.

Gjajbsuzhsjsiwkk1*64997679979797946434 96@++₹ (₹ (*572628292)
Gzjjsmd
Jjzkzysshsns
Hskjys znn are the best regards David sent I I
Oh good night my love for i you doing this for a long time cheppu bindu porzonto out me a long time and I am Pallavi mam my name is siddik in this for me to do it in yy I am very interested in this case it is a great day ahead are the same to u and ur.....
Gjajbsuzhsjsiwkk1 the best way is to be eu ueiuueiy you doing today is completed and signed by I am full of the i you have a long way
సంఘటనలు

* ఈ సంవత్సరం మొత్తాన్నీ వేసవి లేని సంవత్సరం అని అంటారు. బీదరికపు సంవత్సరం అని కూడా అంటారు.
* జనవరి 9: హంఫ్రీ డేవీ కనిపెట్టిన బొగ్గు గనుల భద్రతా దీపాన్ని ఇంగ్లాండు లోని హెబ్బర్న్ బొగ్గు గనిలో పరీక్షించారు
* మార్చి 1: ఇంగ్లాండుకు, నేపాలుకూ మధ్య గూర్ఖా యుద్ధం ముగిసింది.
* మార్చి 22: అమెరికాకు అక్రమంగా దఖలు పరచిన అలబామా జార్జియాల్లోని భూమిని వెనక్కి ఇచ్చేస్తానని అమెరికా క్రీక్ నేషన్‌తో ఒప్పందం కుదుర్చుకుంది. అయితే ఈ ఒప్పందాన్ని అమలుచేసేందుకు అమెరికా అధ్యక్షుడు ఆండ్రూ జాక్సన్ తిరస్కరించాడు. తరువాత ఈ వివాదాన్నే సాకుగా చూపించి నేటివ్ అమెరికనులను వాళ్ళ స్వస్థలాల నుండి వెళ్ళగొట్టే చట్టాన్ని తెచ్చాడు
* మే 8: ఫ్రాన్సులో విడాకులను నిషేధించారు. (అంతకు ముందు ఫ్రెంచి విప్లవం తరువాత దాన్ని అనుమతించారు)
* జూలై 9: దక్షిణ అమెరికా యునైటెడ్ ప్రావిన్సులు (అర్జంటైనా, బొలీవియా, ఉరుగ్వే, దక్షిణ బ్రెజిల్) స్పెయిన్ నుండి స్వాతంత్ర్యం ప్రకటించుకున్నాయి
* ఆగస్టు 14: యునైటెడ్ కింగ్‌డమ్, ట్రిస్టాన్ డా కున్హాను ఆక్రమించుకుంది.
* తేదీ తెలియదు: గంగాధర భట్టాచార్జీ బెంగాలీ భాషలో బెంగాల్ గెజిట్ ను ప్రచురించాడు.
* తేదీ తెలియదు: మద్రాసులో మొదటి తెలుగు ముద్రణాలయాన్ని స్థాపించారు.
* తేదీ తెలియదు: రెనే లేనెక్ స్టెతస్కోప్ కనుగొన్నాడు
* తేదీ తెలియదు: రైలును మోయగలిగే రైలు పట్టాను తయారు చేసారు.
* తేదీ తెలియదు: రాబర్ట్ స్టిర్లింగ్, తన స్టిర్లింగ్ ఇంజనుకు పేటెంటు పొందాడు.
* తేదీ తెలియదు: టైపురైటర్లను తయారుచేసే రెమింగ్టన్ అండ్ సన్స్ కంపెనీని స్థాపించారు
* తేదీ తెలియదు: మేరీ జేన్ కిన్నయిర్డ్
జననాలు

thumb|right|150px|కోరాడ రామచంద్రశాస్త్రి
* తేదీ తెలియదు: కోరాడ రామచంద్రశాస్త్రి, క్రీడాభిరామం తరువాత తెలుగు నాటకం వ్రాసిన వారిలో వీరే ప్రథములు. (మ.1897)
* తేదీ తెలియదు: మతుకుమల్లి నృసింహకవి, కవి, పండితుడు. (మ. 1973)
మరణాలు

* జూలై 7: రిచర్డ్ బ్రింస్లే షెరిడాన్, ఐర్లాండ్ దేశానికి చెందిన ఆంగ్ల కవి, నాటక రచయిత (జ. 1751)
పురస్కారాలు
మూలాలు


*
వర్గం:1810లు
1817

1817 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* జనవరి 20: రామ మోహన్ రాయ్, డేవిడ్ హేర్ లు కలకత్తాలో హిందూ కాలేజిని స్థాపించారు.
* జూన్ 12: జర్మనీకి చెందిన కార్ల్ డ్రైస్ తొలి రూపపు సైకిలును తయారు చేసాడు.
* సెప్టెంబరు 11: సిలోన్‌లో 1817-18 తిరుగుబాటు మొదలైంది.
* అక్టోబరు 17: బాంబేలో హెచ్‌ఎమ్‌ఎస్ ట్రింకోమలీ ఫ్రిగేట్‌ను తయారు చేసారు. రెండు శతాబ్దాల తరువాత కూడా అది నీటిలో తేలే స్థితిలోనే ఉంది.
* అక్టోబరు 30: సైమన్ బొలివర్ వెనెజులాలో స్వతంత్ర ప్రభుత్వాన్ని ఏర్పాటు చేసాడు.
* అక్టోబరు 31: జపాన్‌లో నిన్కో చక్రవర్తి గద్దెనెక్కాడు
* నవంబరు 5: మూడవ ఆంగ్లో మరాఠా యుద్ధం మొదలైంది
* నవంబరు 17: బ్రిటిషు వారు పూనాను స్వాధీనం చేసుకున్నారు.
* తేదీ తెలియదు: బెంగాల్లో కలరా అంటువ్యాధి మొదలైంది. సెప్టెంబరు నాటికి ఇది కలకత్తాకు పాకింది.
* తేదీ తెలియదు: బెంగాల్లో శ్రీరాంపూర్ కళాశాలను స్థాపించారు
* తేదీ తెలియదు: శృంగేరి శారదా పీఠపు 32 వ జగద్గురువు 8 వ నృసింహ భారతి పీఠాన్ని అధిరోహించాడు.
జననాలు

* మే 15: దేవేంద్రనాథ్ ఠాగూర్, తత్వవేత్త (మ. 1905)
* జూన్ 30: జోసెఫ్ డాల్టన్ హుకర్, బ్రిటిష్ వృక్షశాస్త్రవేత్త (మ. 1911)
* అక్టోబరు 17: సయ్యద్ అహ్మద్ ఖాన్, ప్రత్యేక పాకిస్తాన్ దేశ ప్రతిపాదకుడు (మ. 1898)
* తేదీ తెలియదు: గోడే వెంకట జగ్గారావు, గణిత శాస్త్రవేత్త. (మ. 1856)
* తేదీ తెలియదు: శేషదాసులు వాగ్గేయకారుడు, గద్వాల సంస్థాన పాలనలో కరణం. (మ. 1885)
మరణాలు

* జూలై 18: జేన్ ఆస్టెన్, ఇంగ్లీషు నవలా రచయిత్రి (జ. 1775)
* ఆగస్టు 17: వాసిరెడ్డి వెంకటాద్రి నాయుడు, గుంటూరు ప్రాంతమును పరిపాలించిన కమ్మ రాజు, అమరావతి సంస్థాన పాలకుడు. (జ.1761)
* డిసెంబర్ 20: తులసిబాయి హోల్కర్, ఇండోర్ మహారాణి. భర్త మరణం తర్వాత తన కుమారుడు మల్హర్ రావ్ హోల్కర్ II తరఫున ఇండోర్ రాజ్యాన్ని 1811-1817ల మధ్య పరిపాలించింది.(జ.1788)
తేదీ వివరాలు తెలియనివి

* తరిగొండ వెంగమాంబ, 18వ శతాబ్దికి చెందిన భక్త కవయిత్రి, మహా యోగిని, శ్రీవేంకటేశ్వరుని భక్తురాలు. (జ.1730)
పురస్కారాలు

*
1818

1818 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

thumb|జగ్గయ్యపేట బౌద్ధ స్తూపం

* జనవరి 1: కోరెగావ్ యుద్ధంలో బ్రిటిషు దళాలు మరాఠాలపై విజయం సాధించాయి
* జనవరి 13: మేవారు రాజ్యానికి, ఈస్టిండియా కంపెనీకీ మధ్య మైత్రీ ఒప్పందం కుదిరింది.
* జనవరి 6: మందేశ్వర్ ఒప్పందంతో మూడవ ఆంగ్లో మరాఠా యుద్ధం ముగిసింది.
* ఫిబ్రవరి 10: న బ్రిటిష్ సైన్యం సతారాను స్వాధీనం చేసుకుంది
* ఫిబ్రవరి 12: చిలీ, స్పెయిన్ ‌నుండి స్వాతంత్ర్యం ప్రకటించుకుంది.
* ఏప్రిల్ 4: అమెరికా కాంగ్రెసు 13 అడ్డు చారలు, 20 నక్షత్రాలతో అమెరికా జెండాను ఆమోదించింది. దేశంలో కొత్త రాష్ట్రాలు చేరినపుడు ఒక్కో రాష్ట్రానికీ ఒక్కో నక్షత్రాన్ని చేర్చాలని కూడా తీర్మానించింది.
* సెప్టెంబరు: సింగపూరులో ఒక వ్యాపార కేంద్రాన్ని ఏర్పాటు చేసేందుకు భారత గవర్నరు జనరల్ లార్డ్ హేస్టింగ్స్ అనుమతి పొందేందుకు స్టాంఫోర్డ్ రాఫిల్స్ బయలుదేరాడు
* తేదీ తెలియదు: అహ్మద్‌నగర్ జిల్లా ఏర్పడింది
* తేదీ తెలియదు: టోంక్ జిల్లా, టోంక్ రాజ్యంగా ఏర్పడింది
* తేదీ తెలియదు: బ్రౌన్ నిఘంటువును ముద్రించారు
* తేదీ తెలియదు: మధ్యప్రదేశ్, ధార్ జిల్లా, బాగ్ పట్టణంలోని బాగ్ గుహలను కనుగొన్నారు
* తేదీ తెలియదు: బ్రిటిషు ప్రభుత్వం హంఫ్రీ డేవీకి బరోనెట్ బిరుదు ఇచ్చింది.
* తేదీ తెలియదు: జగ్గయ్యపేటలో జరిగిన తవ్వకాల్లో బౌద్ధ స్తూపాలు బయటపడ్డాయి.
* తేదీ తెలియదు: భారతదేశంలో బ్రిటిషు ప్రభుత్వం రెగ్యులేషన్ చట్టం చేసింది. దీని ప్రకారం భారత పౌరులను ఏ కారణమూ చూపకుండా ఎంతకాలమైనా ముందస్తు నిర్బంధం లోకి తీసుకునే అధికారం ప్రభుత్వానికి వచ్చింది.
జననాలు

* మే 5: కార్ల్ మార్క్స్, జర్మనీ ఆర్థికవేత్త, తత్వవేత్త. (మ. 1883)
* జూలై 1: ఇగ్నాజ్ ఫిలిప్ప్ సెమ్మెల్‌వెయిస్ హంగేరియన్ వైద్యుడు, శాస్త్రవేత్త, (మ. 1865)
* నవంబరు 9: ఇవాన్ తుర్గేనెవ్, రష్యను నవలాకారుడు, కథాకారుడు, నాటకకర్త. (మ.1883)
* డిసెంబరు 24: జేమ్స్ జౌల్, బ్రిటిషు భౌతిక శాస్త్రవేత్త (మ. 1889)
* తేదీ తెలియదు: మండపాక కామకవి, తెలుగు కవి (మ. 1872)
మరణాలు

* ఆగస్టు 22: వారన్ హేస్టింగ్సు, భారత గవర్నరు జనరల్ (జ. 1732)
పురస్కారాలు

*
1819

1819 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* జనవరి 29: థామస్ స్టామ్ఫోర్డ్ రాఫెల్స్ సింగపూరు పట్టణాన్ని కనుగొన్నాడు.
* ఏప్రిల్ 6 – జూన్ 21: బానసలను తీఓసుకెళ్ళే ఫ్రెంచి ఓడ లే రెడ్యూర్ పశ్చిమ ఆఫ్రికా నుండి గ్వాడలోప్ కు ప్రయాణం చేస్తూండగా ఓడలో బానిసలు చాలామందికి కళ్ళు పోయాయి. 30 మంది బానిసలను సముద్రం లోకి తోసేసారు.
* మే 22: ఎస్‌ఎస్ సవానా ఓడ అమెరికా లోని జార్జియా నుండి బయలుదేరి జూన్ 20న ఇంగ్లాండు చేరింది. అట్లాంటిక్ మహాసముద్రాన్ని దాటిన తొలి ఆవిరి ఓడ ఇది.
* జూన్ 16: కచ్ రాన్ భూకంపంలో 1,543 మంది మరణించారు. ఈ భుకంపం వలన భూమి పైకి ఉబికి వచ్చి, 80 -150 కి.మీ.. పొడవైన 6 మీ. ఎత్తున్న కట్ట ఏర్పడింది. దీన్ని అల్లా బండ్ (దేవుడి ఆనకట్ట) అంటారు.
* జూలై 1: జర్మను ఖగోళవేత్త యోహన్ జార్జ్ ట్రాలెస్, గ్రేట్ కామెట్ ఆఫ్ 1819 తోకచుక్కను కనుగొన్నాడు.
* అక్టోబరు 13: కచ్ రాజాకు ఈస్టిండియా కంపెనీకీ కుదిరిన ఒప్పందం ప్రకారం కచ్ రాజ్యం కంపెనీ హస్తగతమైంది
* నవంబరు 2: బర్మా చక్రవర్తిగా బాగ్యీడా పట్టాభిషేకం జరిగింది.
* డిసెంబరు 17: సైమన్ బొలివర్ అధ్యక్షుడిగా గ్రాన్ కొలంబియా లాంచనంగా ఏర్పాటైంది
* తేదీ తెలియదు: అస్సామీ భాషలో బైబిలు ప్రచురించడంతో అస్సామీ భాషలో ఆధునిక ప్రచురణా యుగం మొదలైంది.
* తేదీ తెలియదు: రావిపాటి గురుమూర్తి రచించిన "ద్వాత్రింశతి సాలభంజికలు", "విక్రమార్కుని కథలు" ప్రచురితమయ్యాయి.
జననాలు

* మే 24: బ్రిటన్ రాణి విక్టోరియా, బ్రిటీషు మహారాణి. (మ.1901).
* సెప్టెంబర్ 18:లీయాన్ ఫోకాల్ట్, ప్రాన్స్ కు చెందిన భౌతిక శాస్త్రవేత్త. (మ.1868)
* నవంబరు 22: జార్జ్ ఎలియట్, బ్రిటిషు నవలా రచయిత (మ. 1880)
* తేదీ తెలియదు: సి. వి. రంగనాథ శాస్త్రి, ప్రభుత్వ అధికారి, బహుభాషా కోవిదుడు, సంస్కృత పండితుడు. (మ. 1881)
మరణాలు

* ఆగస్టు 25: జేమ్స్ వాట్, ఆవిరి యంత్రాన్ని తయారు చేసిన ఇంజనీరు (జ. 1736)
పురస్కారాలు
మూలాలు


*
వర్గం:1810లు
1820

1820 గ్రెగోరియన్‌ కాలెండరు యొక్క లీపు సంవత్సరము.
సంఘటనలు

*జనవరి 29: యునైటెడ్ కింగ్‌డమ్ రాజుగా జార్జి-4 సింహాసనం అధిష్టించాడు.
*డిసెంబరు 3: అమెరికా అధ్యక్ష ఎన్నికలలో జేమ్స్ మన్రో తిరిగి ఎన్నికయ్యాడు.
జననాలు

* ఏప్రిల్ 27: హెర్బర్ట్ స్పెన్సర్ విక్టోరియన్ శకానికి చెందిన ఒక ఆంగ్లభాషా తత్వజ్ఞుడు, జీవశాస్త్రజ్ఞుడు, సమాజశాస్త్రజ్ఞుడు, ప్రముఖ సాంప్రదాయకమైన ఉదారవాద రాజకీయ సిద్ధాంతవాది. (మ.1903)
* మే 12: ఫ్లోరెన్స్ నైటింగేల్, ఫ్లారెన్స్ నైటింగేల్, సమాజ సేవకురాలు, నర్సు. (మ. 1910)
* జూలై 15: అక్షయ్ కుమార్ దత్తా, బెంగాల్ సాంస్కృతిక పునరుజ్జీవనమునకు ఆద్యులలో ఒకరు. (మ.1886)
* సెప్టెంబరు 26: ఈశ్వరచంద్ర విద్యాసాగర్‌, బెంగాలీ కవి, విద్యావేత్త, తత్త్వవేత్త, పారిశ్రామిక వేత్త, రచయిత, అనువాదకుడు, సమాజ సేవకుడు. (జ.1820)
* నవంబర్ 28: ఫ్రెడరిక్ ఎంగెల్స్, జర్మన్ సామాజిక శాస్త్రవేత్త, రచయిత, రాజకీయ సిద్ధాంతవాది, తత్త్వవేత్త. (మ.1895)
మరణాలు
పురస్కారాలు

*
1821

1821 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

*ఆగస్టు 10: అమెరికా 24వ రాష్ట్రంలో మిస్సోరిని సెనేట్ అంగీకరించింది.
*సెప్టెంబరు 27: మెక్సికో స్పెయిన్ నుండి స్వాతంత్ర్యం పొందినది.\
*దక్కను కళాశాలను స్థాపించారు
జననాలు

*ఫిబ్రవరి 3: ఎలిజబెత్ బ్లాక్‌వెల్, తొలి అమెరికా మహిళా వైద్యురాలు
*ఏప్రిల్ 9: చార్లెస్ బాడిలేర్, ఫ్రెంచి రచయిత
*నవంబర్ 11: దాస్తొయెవ్‌స్కీ, ప్రముఖ రష్యన్ రచయిత. క్రైమ్‌ అండ్ పనిష్‌మెంట్, బ్రదర్స్ కరమొజొవ్ నవలల ద్వారా ప్రసిద్ధుడు. (మ.1881)
*రామచంద్ర లాల్, భారతీయ గణిత శాస్త్రవేత్త
*
మరణాలు

* ఫిబ్రవరి 23: జాన్ కీట్స్, బ్రిటీష్ రచయిత. (జ.1795)
* మే 5: నెపోలియన్, ఫ్రెంచ్ చక్రవర్తి. (జ.1769)
*కోలిన్ మెకంజీ తొల భారత సర్వేయర్ జనరల్
*
పురస్కారాలు

*
1823

1823 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* జనవరి 1: ఇకోల్ డి మెడిసిన్ డి పాండిచ్చేరి స్థాపన. అదే తరువాతి కాలంలో జిప్‌మెర్ అయింది.
* గులాం రసూల్ ఖాన్ కర్నూలు నవాబయ్యాడు
* ఈస్ట్ ఇండియా కంపెనీ, హైదరబాదు నిజాం నుండి సర్కారులను పూర్తిగా కొనుగోలు చేసింది
జననాలు

* డిసెంబర్ 6: మాక్స్ ముల్లర్, జర్మనీకి చెందిన భాషావేత్త, బహుభాషాకోవిదుడు. (మ.1900)
*అక్టోబరు 5: జ్యోతి రామలింగ స్వామి, తమిళనాడుకు చెందిన సన్యాసి.
మరణాలు

* జనవరి 26: ఎడ్వర్డ్ జెన్నర్ 'రోగ నిరోధక శాస్త్ర పితామహుడు'గా పేరు పొందిన ఆంగ్ల శాస్త్రవేత్త (జ.1749)
పురస్కారాలు

*
వర్గం:1820లు
1824

1824 గ్రెగోరియన్‌ కాలెండరు యొక్క లీపు సంవత్సరము.
సంఘటనలు

* జనవరి 8: మైకెల్ ఫారడే రాయల్ సొసైటీ సభ్యుడయ్యాడు.
* మార్చి 17: ఆంగ్లో డచ్చి ఒప్పందం కుదిరింది. దీని ప్రకారమే భారతదేశం లోని డచ్చి స్థావరాలన్నీ బ్రిటిషు వారి వశమైపోయాయి.
* మార్చి 29: కైరోలో జరిగిన అగ్నిప్రమాదంలో 4,000 మంది చనిపోయారు.
* మే 24: మొదటి ఆంగ్లో బర్మా యుద్ధం మొదలైంది
* అక్టోబరు 21: జోసెఫ్ ఆస్పిడిన్ పోర్ట్‌ల్యాండ్ సిమెంటుకు పేటెంటు పొందాడు
* నవంబరు 2: బారక్‌పూర్‌లో బ్రిటిషు వారిపై సిపాయీలు తిరుగుబాటు చేసారు.
* నవంబరు 19: రష్యా, సెంట్ పీటర్స్ బర్గ్ నగరంలో వచ్చిన వరదల్లో నీరు మామూలు మట్టం కంటే 421 సెం.మీ.ఎత్తుకు చేరింది
* తేదీ తెలియదు: అవనిగడ్డ లోని 1000 సంవత్సరాల నాటి శ్రీ లక్ష్మీనారాయణ స్వామి ఆలయాన్ని పునర్నిర్మించారు
* తేదీ తెలియదు: లక్ష రూపాయల ఖర్చుతో చార్మినారు ఉపరితలాన్ని ప్లాస్టరింగు చేసారు .
* తేదీ తెలియదు: న్యూ హాలండ్ పేరుతో ఉన్న దేశానికి ఆస్ట్రేలియా అని అధికారికంగా నామకరణం చేసారు.ఈ పేరును మాథ్యూ ఫ్లిండర్స్ 1804 లో సూచించాడు.
జననాలు

* జనవరి 25: మైఖేల్ మదుసూదన్ దత్, బెంగాలీ కవి (మ. 1873)
* ఫిబ్రవరి 12: స్వామి దయానంద సరస్వతి, ఆర్యసమాజ్ స్థాపకుడు. (మ.1883)
* మార్చి 12: గుస్టావ్ కిర్కాఫ్ జర్మనీ భౌతిక శాస్త్రవేత్త (మ. 1887)
* జూన్ 26: లార్డ్ కెల్విన్, భౌతిక శాస్త్రవేత్త (మ. 1907)
* జూలై 27: అలెగ్జాండర్ ద్యూమా, ఫ్రెంచి రచయిత (మ. 1895)
*డిసెంబర్ 18: లాల్ బెహారీ డే, బెంగాలీ పాత్రికేయుడు. (మ.1892)
* తేదీ తెలియదు: హరీష్ చంద్ర ముఖర్జీ, బెంగాలీ పాత్రికేయుడు. (మ. 1861)
మరణాలు

* ఏప్రిల్ 19: లార్డ్ బైరన్, ఇంగ్లీషు కవి. (జ.1788)
* డిసెంబరు 21: జేమ్స్ పార్కిన్సన్, బ్రిటిషు సర్జన్. ఇతడి పేరు మీదనే పార్కిన్సన్ జబ్బు పేరు వచ్చింది. (జ. 1755)
* తేదీ తెలియదు: అమృత రావు మరాఠా నేత, పేష్వా రఘునాథ రావు దత్తపుత్రుడు. (జ. 1770)
పురస్కారాలు
మూలాలు


*
వర్గం:1820లు
1825

1825 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* మార్చి 1: 1924 నాటి ఆంగ్లో డచ్చి ఒప్పందం ప్రకారం భారతదేశం లోని డచ్చి స్థావరాలన్నీ బ్రిటిషు వారి వశమై, డచ్చి వారి ఉనికి లేకుండా పోయింది.
* జూలై 18: బ్రెజిల్ నుండి ఉరుగ్వే విడిపోయింది.
* ఆగస్టు 6: బొలీవియా, స్పెయిన్ నుండి స్వాతంత్ర్యం సాధించుకుంది.
* ఆగస్టు 18: గ్రెగర్ మెక్‌గ్రెగర్ అనే స్కాటిష్ సాహసికుడు అసలు ఉనికిలోనే లేని "పొయాయిస్" అనే దేశానికి, లండను లోని థామస్ జెంకిన్స్ అండ్ కంఫెనీ బ్యాంకు ద్వారా 3 లక్షల పౌండ్ల ఋణాన్ని మంజూరు చేసాడు. దీంతో ప్రపంచపు మొట్టమొదటి స్టాక్ మార్కెట్ పతనం జరిగింది. లండన్‌లో 6 బ్యాంకులు, మిగతా ఇంగ్లాండులోమరో 60 బ్యాంకులూ మూత పడ్డాయి.
* సెప్టెంబరు 27: ప్రపంచపు తొట్తతొలి ఆధునిక రైల్వే ఇంగ్లాండులో మొదలైంది
* డిసెంబరు 26: రష్యా చక్రవర్తిగా నికోలస్ 1 గద్దెనెక్కడాన్ని నిరసిస్తూ రష్యా సైన్యం లోని కొందరు అధికారులు సెంట్ పీటర్స్ బర్గ్ లో తిరుగుబాటు చేసారు. ప్రభుత్వం దాన్ని అణచివేసింది.
* తేదీ తెలియదు: భీమిలి రేవు పట్టణం బ్రిటిషు ‌వారి వశమైంది.
* తేదీ తెలియదు: బీజింగ్‌ను త్రోసిరాజని లండన్, ప్రపంచపు అతిపెద్ద నగరమైంది.
* తేదీ తెలియదు: లండన్‌లో గుర్రాలు లాగే బస్సులను ప్రవేశపెట్టారు
* తేదీ తెలియదు: మిన్హ్ మాంగ్, వియత్నాంలో క్రైస్తవం బోధించడాన్ని నిషేధించాడు.
జననాలు

* మే 19: నానా సాహెబ్, పీష్వా రెండో బాజీరావు దత్తపుత్రుడు (మ. 1859)
* సెప్టెంబర్ 4: దాదాభాయి నౌరోజీ, భారత జాతీయ నాయకుడు. (మ.1917)
మరణాలు

* ఫ్రాన్సుకు చెందిన పియరి చార్లెస్ లీ ఎన్పేంట్ ప్రసిద్ధి పొందిన సివిల్ ఇంజనీరు, ఆర్కిటెక్ట్. (వాషింగ్టన్ డి.సి. లోని వీధులను ప్రణాళిక ప్రకారం అత్యంత మనోహరంగా రూపు దిద్దిన వాడు) (జ.1754)
పురస్కారాలు
మూలాలు


*
1822

1822 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* జనవరి 7: అమెరికాలో స్వేచ్ఛ పొందిన బానిసల మొదటి సమూహం ఆఫ్రికా పశ్చిమ తీరానికి చేరుకుంది. వారే మోన్రోవియా నగరాన్ని స్థాపించారు.
* ఫిబ్రవరి 24: అహ్మదాబాదు లోని కాలూపూర్ స్వామినారాయణ దేవాలయం ప్రారంభమైంది. ఇదే తొట్టతొలి స్వామినారాయణ ఆలయం.
* ఏప్రిల్ 25: అమెరికాలో స్వేచ్ఛ పొందిన బానిసలు ఆఫ్రికా పశ్చిమ తీరానికి చేరుకుని లైబీరియా రాజధాని క్రిస్టోపోలిస్ అనే స్థావరాన్ని ఏర్పరచుకున్నారు. దానికే 1824 లో మోన్రోవియాగా పేరు మార్చారు. అమెరికా అధ్యక్షుడు జేమ్స్ మంరో పేరిట దీనికి ఆ పేరు పెట్టారు.
* మే 16: సవర్ణ కుల నాయర్లు, సండార్ స్త్రీలు తమ వక్ష స్థలాన్ని కప్పుకున్నందుకు వారిపై దాడి చేసారు.
* జూలై 3: చార్లెస్ బాబేజ్. కంప్యూటరుకు ఆదిమ రూపమైన డిఫరెన్స్ ఇంజన్ ప్రతిపాదనను ప్రచురించాడు.
* జూలై 31: బ్రిటనులో చిట్టచివరి బహిరంగ కొరడా దెబ్బల శిక్షను ఎడింబరోలో అమలు చేసారు.
* సెప్టెంబరు 7: బ్రెజిల్, పోర్చుగల్ నుండి స్వాతంత్ర్యం ప్రకటించుకుంది.
* తేదీ తెలియదు: రామమోహన్ రాయ్ ఆంగ్లో హిందూ పాఠశాలను స్థాపించాడు
* తేదీ తెలియదు: స్వీడన్‌లో కాఫీపై నిషేధాన్ని ఎత్తివేసారు
జననాలు

* మే 22: పరవస్తు వెంకట రంగాచార్యులు, సంస్కృతాంధ్ర పండితుడు. (మ.1900)
* జూలై 22: గ్రెగర్ మెండల్, జన్యుశాస్త్రంలో జన్యు భావనను తొలిసారిగా ప్రపంచానికి తెలియజెప్పిన శాస్త్రవేత్త. (మ.1884)
* డిసెంబర్ 27: లూయీ పాశ్చర్, ప్రఖ్యాత ఫ్రెంచి జీవశాస్త్రవేత్త. (మ.1895)
* మార్చి : హారియట్ టబ్‌మన్, బానిసత్వానికి వ్యతిరేకంగా పోరాడిన ఆఫ్రో అమెరికన్ (మ. 1913)
* తేదీ తెలియదు: పండిత్ తారా సింగ్, సిక్ నిర్మలా శాఖకు చెందిన ప్రముఖ్ పంజాబీ పండితుడు, కవి.
* తేదీ తెలియదు: రామనారాయణ్ తర్కరత్న, ప్రముఖ బెంగాలీ నాటకకర్త, రచయిత. (మ. 1886)
మరణాలు

* జూలై 8: పెర్సీ షెల్లీ, ఇంగ్లీషు కవి (జ. 1792)
* ఆగష్టు 25: విలియం హెర్షెల్, వరుణ (యురేనస్‌) గ్రహాన్ని కనుగొన్న ప్రఖ్యాత ఖగోళ శాస్త్రవేత్త. (జ.1738)
పురస్కారాలు
మూలాలు


*
వర్గం:1820లు
1826

1826 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* ఫిబ్రవరి 24:
** ఆంగ్లో-బర్మా యుద్ధం ముగిసింది. యాండబో ఒప్పందం కుదిరింది.
** యాండబో ఒప్పందం పర్యవసానంగా అస్సాం, మణిపూర్‌లను బ్రిటిషు వారు తమ అధీనం లోకి తెచ్చుకున్నారు.
* మార్చి 1: భారత్ నుండి లండన్ తీసుకువెళ్ళిన చునీ అనే ఏనుగు హింసాత్మకంగా మారి, మావటీలకు అలిమి కాకపోవడంతో, దాన్ని కత్తితో చంపేసారు. అంతకుముందు దాన్ని ఆర్సెనిక్ విషం, తుపాకీ కాల్పుల ద్వారా చంపేందుకు విఫలయత్నం చేసారు
* జూన్: జోసెఫ్ నిసెఫోర్ నీప్సే ప్యారిస్లో మొట్టమొదటి శాశ్వత ఫోటోగ్రాఫ్ని సృష్టించాడు
* జూలై 4: అమెరికా స్వాతంత్ర్య 50 వ వార్షికోత్సవం. ఈ రోజే దాని పూర్వ అధ్యక్షులు జాన్ ఆడమ్స్, థామస్ జెఫర్సన్ ఇద్దరూ మరణించారు.
* డిసెంబరు: ముస్లిము నాయకుడు సయ్యద్ అహ్మద్, తన అనుచరులతో కలిసి అకోరా ఖటక్ వద్ద సిక్ఖు దళాలతో పోరుకు తలపడ్డాడు.
* తేదీ తెలియదు: శ్రీకాకుళం శ్రీ కోదండరామస్వామి వారి ఆలయాన్ని నిర్మించారు.
* తేదీ తెలియదు: అహ్మదాబాదులో మొట్టమొదటి గుజరాతీ పాఠశాల తెరిచారు
* తేదీ తెలియదు: కాకినాడ, రాజమండ్రి, నరసాపురం లలో ఒకొక్క టి చొప్పున మూడు ఇంగ్లీషు పాఠశాలలను స్ధాపించమని కలెక్టరు బాయార్డ్‌కు మద్రాసు గవర్నరు థామస్ మన్రో ఆదేశాలిచ్చాడు.
*
జననాలు

* తేదీ తెలియదు: వావిళ్ళ రామస్వామి శాస్త్రులు, తెలుగు గ్రంథ ప్రచురణ కర్త. (మ. 1891)
* తేదీ తెలియదు: పూసపాటి విజయరామగజపతి రాజు, విజయనగర సంస్థానాధీశుడు (మ. 1879)
మరణాలు

* జూలై 4: జాన్ ఆడమ్స్, అమెరికా మాజీ అధ్యక్షుడు.
* జూలై 4: థామస్ జెఫర్సన్, అమెరికా మాజీ అధ్యక్షుడు. (జ.1743)
* ఆగస్టు 13: రెనే లేనెక్, ఫ్రెంచి వైద్యుడు (జ. 1781)
* తేదీ తెలియదు: ఫ్రాన్సిస్ రాడన్ హేస్టింగ్సు, బ్రిటిష్ ఇండియాకు 7వ గవర్నర్ జనరల్
పురస్కారాలు
మూలాలు

*
1827

1827 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు
జననాలు

* ఏప్రిల్ 11, జ్యోతీరావ్ ఫులే, మహారాష్ట్రకు చెందిన సంఘ సంస్కర్త. (మ.1890)
* జూలై 19: మంగళ్ పాండే, సిపాయిల తిరుగుబాటు ప్రారంభకులలో ఒకడు. (మ.1857)
* అక్టోబరు 11: అఫ్జల్ ఉద్దౌలా, నాసిర్ ఉద్దౌలా కుమారుడు నిజాం పరిపాలకులలో ఐదవ అసఫ్ జా. ఇతడు హైదరాబాదును సా.శ. 1857 నుండి 1869 వరకు పరిపాలించెను. (మ. 1869)
మరణాలు

* ఫిబ్రవరి 6: శ్యామశాస్త్రి, కర్ణాటక సంగీత విద్వాంసులు, వాగ్గేయకారులు, సంగీత త్రిమూర్తులలో మూడవవాడు. (జ.1762)
* మార్చి 5: అలెస్సాండ్రో వోల్టా, బ్యాటరీని ఆవిష్కరించిన ఇటలీ శాస్త్రవేత్త. (జ.1745)
* మార్చి 5: పియర్ సైమన్ లాప్లేస్, ఫ్రెంచి గణిత శాస్త్రవేత్త, ఖగోళ శాస్త్రజ్ఞుడు (జ.1749)
* జూలై 6: సర్ థామస్ మన్రో
పురస్కారాలు

*
1828

1828 గ్రెగోరియన్‌ కాలెండరు యొక్క లీపు సంవత్సరము.
సంఘటనలు

* జూలై 4: భారత గవర్నరు జనరల్ గా నియమితుడైన విలియం బెంటింక్ బ్రిటన్‌ నుండి కలకత్తా చేరుకున్నాడు.
* ఆగస్టు 20: బ్రహ్మసమాజపు మొదటి సమావేశం, ఉత్తర కలకత్తాలో ఫిరంగీ కమల్ బోస్ ఇంట్లో జరిగింది. ఈ దినాన్ని, "భద్రోత్సవం" పేరుతో ఏటా జరుపుకుంటారు.
* సెప్టెంబరు 17: జపాన్ లోని క్యుషులో వచ్చిన టైఫూన్‌లో 10,000 మంది మరణించారు.
* సెప్టెంబరు 25: సైమన్ బొలివర్‌ను హత్య చేసేందుకు విఫల యత్నం జరిగింది
* అక్టోబరు 23: పూరీ జిల్లాను పూరీ, బాలాసోర్, కటక్ జిల్లాలుగా విభజించారు
* డిసెంబరు 3: అమెరికా అధ్యక్ష ఎన్నికల్లో ఆండ్రూ జాక్సన్, అప్పటి అధ్యక్షుడు జాన్ క్విన్సీ ఆడమ్స్ ను ఓడించాడు.
* తేదీ తెలియదు: అన్యోస్ జెడ్లిక్ తొట్టతొలి ఎలక్ట్రిక్ మోటారును తయారు చేసాడు.
జననాలు

* మార్చి 20: హెన్రిక్ ఇబ్సన్, నార్వే దేశానికి చెందిన నాటక రచయిత, దర్శకుడు (మ. 1906)

* మే 8: హెన్రీ డ్యూనాంట్, రెడ్ క్రాస్ సంస్థ స్థాపకుడు.
*నవంబరు 19: ఝాన్సీ లక్ష్మీబాయి, భారత స్వాతంత్ర్య పోరాట యోధురాలు. (మ.1858)*
*మార్చి 22: అమరావతి శేషయ్య శాస్త్ర్రి, ఎండోమెంటు డిప్యూటీ కలెక్టరుగా రెండున్నర లక్షల ఒరిజనల్ క్లైమ్సు పత్రాలను పరిశీలించి అనేక వేలఎండోమెంటు క్లైమ్సులు పరిష్కరించాడు. (మ.1903)
* సెప్టెంబరు 9: లియో టాల్‌స్టాయ్, రష్యన్ రచయిత. (మ. 1910)
* సెప్టెంబరు 30: లాహిరి మహాశయులు, యోగీశ్వరుడు, గురువు (మ. 1895)
* తేదీ తెలియదు: నరసింహదేవర వేంకటశాస్త్రి, తెలుగు కవి (మ. 1915)
* తేదీ తెలియదు: పాల్వాయి రంగయ్య నాయుడు, స్వాతంత్ర్య సమర యోధుడు (మ. 1902)
మరణాలు
పురస్కారాలు
మూలాలు


*
1830

1830 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* ఫిబ్రవరి 5: లండన్‌లో అర్గిల్ రూమ్స్ అనే సంగీత సభాభవనం కాలిపోయింది. ఆ కాలం లోనే కొత్తగా రంగ ప్రవేశం చేసిన ఆవిరితో నడిచే అగ్ని మాపక యంత్రం మంటలను ఆర్పి, మంటలు వ్యాపించకుండా కాపాడింది.
* మార్చి 28: జావా యుద్ధం ముగిసింది
*మే 13: గ్రాన్ కొలంబియా నుండి ఈక్వడార్ విడిపోయింది.
* మే 18: ఏనుగుల వీరాస్వామయ్య కాశీయాత్రను చెన్నపట్నం నుండి ప్రారంభించాడు.
* మే 28: అమెరికా కాంగ్రెసు, నేటివ్ అమెరికనులను తమ స్వస్థలాల నుండి బలవంతాన వెళ్ళగొట్టే ఇండియన్ రిమూవల్ యాక్ట్‌ను చేసింది. దీనివలన ఉత్తర అమెరికాలో బైసన్ ల సామూహిక నాశనానికి దారితీసింది.
* జూన్ 20: ఏనుగుల వీరాస్వామయ్య తన కాశీయాత్రలో భాగంగా కర్నూలు జిల్లా కొత్తపల్లె మండలం సంగమేశ్వరం గ్రామంలో మజిలీ చేశాడు.
* జూన్ 25: విలియం IV బ్రిటిషు రాజయ్యాడు
* జూలై 5: ఫ్రాన్సు, అల్జీరియాను ఆక్రమించింది.
* జూలై 13: కలకత్తాలో అలెగ్జాండర్ డఫ్, రాజా రామమోహన్ రాయ్ లు జనరల్ అసెంబ్లీ కాలేజీ (స్కాటిష్ చర్చి కాలేజీ) ని స్థాపించారు.
* జూలై 17: నిముషానికి 200 కుట్లు వేసే సామర్థ్యం ఉన్న కుట్టుమిషనుకు బార్తెలెమీ తిమోన్నియర్ ఫ్రెంచి పేటెంటు పొందాడు
* జూలై 18: ఉరుగ్వే తన మొదటి రాజ్యాంగాన్ని ఆమోదించింది
* ఆగస్టు 31: ఎడ్విన్ బియర్డ్ బడ్డింగ్ కు లాన్ మొవర్ కు గాను బ్రిటను పేటెంటు లభించింది.
* సెప్టెంబరు 15: లివర్‌పూల్ మాంచెస్టర్ రైల్వే మొదలైంది.
* తేదీ తెలియదు: రాజా వేంకట శ్వేతాచలపతి రంగారావు-1 బొబ్బిలి సంస్థానం గద్దెనెక్కాడు
జననాలు

* నవంబర్ 22 : ఝల్కారీబాయి, ఝాన్సీ లక్ష్మీబాయి పరాక్రమాన్ని తలపించే అరుదైన చరిత్రకు ప్రతీక దళిత సిపాయి వీరనారి. (మ.1858)
మరణాలు

* జనవరి 17: రాజా సీతా రామకృష్ణ రాయడప్ప రంగారావు బొబ్బిలి సంస్థానాధీశుడు (జ. 1790)
* మే 16: జోసెఫ్ ఫోరియర్, ఫ్రాన్స్కు చెందిన గణిత, భౌతిక శాస్త్రవేత్త. (జ.1768)
* జూన్ 26: ఇంగ్లాండు కింగ్ జార్జి IV (జ. 1762)
* తేదీ తెలియదు: భగవాన్ స్వామినారాయణ్, భారత ఆధ్యాత్మిక గురువు (జ. 1781)
పురస్కారాలు
మూలాలు


*
1831

1831 గ్రెగోరియన్‌ కాలెండరు యొక్క మామూలు సంవత్సరము.
సంఘటనలు

* మార్చి 16: విక్టర్ హ్యూగో నవల నోట్ద్ డేమ్ డి పారిస్ ను తొలిముద్రణ వెలువడింది
* ఏప్రిల్ 22: అహ్మదాబాద్ మునిసిపాలిటి అయింది.
* జూన్ 1: బ్రిటిష్ నేవీ అధికారి జేమ్స్ క్లార్క్ రాస్, బూథియా ద్వీపకల్పంలో అయస్కాంత ఉత్తర ధ్రువాన్ని కనుగొన్నాడు.
* జూలై 20: ఏనుగుల వీరస్వామయ్య కాశీయాత్రనుండి వెనక్కి వచ్చే మార్గంలో పిఠాపురం పెద్దాపురం వచ్చాడు.
* జూలై 21: ఏనుగుల వీరస్వామయ్య రాజమహేంద్రవరం వచ్చాడు. కొచ్చర్లకోట వెంకటరాయంగారి అతిధిగా ఉన్నాడు.
* సెప్టెంబరు 3: ఏనుగుల వీరాస్వామయ్య కాశీయాత్ర ముగిసింది
* సెప్టెంబరు 8: ఇంగ్లాండు కింగ్ విలియం IV పట్టాభిషేకం
* నవంబరు 17: గ్రాన్ కొలంబియా నుండి ఈక్వడార్, వెనెజువెలా విడిపోయాయి
* డిసెంబరు 27: చార్లెస్ డార్విన్ హెచ్‌ఎమ్‌ఎస్ బీగిల్ లో తన చారిత్రాత్మక ప్రయాణాన్ని మొదలుపెట్టాడు
* తేదీ తెలియదు: ఫారడే, జోసెఫ్ హెన్రి ఇరువురూ కూడా విద్యుదయస్కాంత ప్రేరణను స్వతంత్రముగా కనుగొన్నారు.
* తేదీ తెలియదు: మద్రాసు ప్రెసిడెన్సీ మైసూర్ రాజ్యాన్నిస్వాధీనం చేసుకుంది
జననాలు

* జనవరి 3: సావిత్రిబాయి ఫూలే, భారతీయ సంఘ సంస్కర్త, ఉపాధ్యాయిని, రచయిత్రి
* మే 16: డేవిడ్ ఎడ్వర్డ్ హ్యుస్, అమెరికాకు చెందిన శాస్త్రవేత్త, సంగీత కారుడు (మ. 1900)
* జూన్ 13: జేమ్స్ క్లార్క్ మాక్స్ వెల్, స్కాట్లండులో జన్మించిన భౌతిక/గణిత శాస్త్రజ్ఞుడు (మ. 1879)
* తేదీ తెలియదు: అల్లంరాజు సుబ్రహ్మణ్యకవి, కవి, రచయిత (మ. 17892)
*
మరణాలు

thumb|కుడి|జేమ్స్ మన్రో
* జూలై 4: జేమ్స్ మన్రో, అమెరికా మాజీ అధ్యక్షుడు.
* డిసెంబరు 26: హెన్రీ డెరోజియో, కలకత్తా లోని హిందూ కాలేజీలో అధ్యాపకుడు, పండితుడు, కవి
పురస్కారాలు
మూలాలు


*
1829

1829 గ్రెగోరియన్‌ కాలెండరు మామూలు సంవత్సరము.
సంఘటనలు

* మే 24: నాసిరుద్దౌలా, హైదరాబాదు నిజాంగా గద్దెనెక్కాడు.
* జూలై 23: విలియం ఆస్టిన్ బర్ట్ 'టైపోగ్రాఫర్' (టైప్‌రైటర్) కి పేటెంట్ పొందాడు.
* డిసెంబరు 7: భారత గవర్నరు జనరల్ విలియం బెంటింక్ సతీసహగమనాన్ని నిషేధించాడు.
* తేదీ తెలియదు: లూయీస్ బ్రెయిలీ సంగీత నొటేషన్లకు బ్రెయిలీ లిపిలో సంకేతాలను రూపొందించాడు.
* తేదీ తెలియదు: స్కాటిష్ చర్చ్ కాలేజీని స్థాపించిన అలెగ్జాండర్ డఫ్ మిషనరీగా భారతదేశం వచ్చాడు
జననాలు

* జూన్ 6: ఎ. ఓ. హ్యూమ్, ఆంగ్లేయుల పరిపాలనా కాలంలో భారతదేశపు ప్రభుత్వ అధికారి, రాజకీయ సంస్కర్త, పక్షి శాస్త్రవేత్త, వృక్ష శాస్త్రవేత్త, కాంగ్రెస్ పార్టీ సహ వ్యవస్థాపకుడు. (మ. 1912)

* ఫిబ్రవరి 26: లెవీ స్ట్రాస్, బ్లూ జీన్స్ రూపొందించిన తొలి సంస్థ లెవీ స్ట్రాస్ అండ్ కో. స్థాపకుడు (మ.1902)
* సెప్టెంబరు 7: ఫ్రెడ్రిక్‌ అగస్ట్‌ కెకూలే జర్మను రసాయన శాస్త్రవేత్త (మ. 1896)

* తేదీ తెలియదు: సత్తెనపల్లి ఫీరోజీ మహర్షి, అచ‌ల త‌త్వాన్ని బోధించిన ఉత్త‌ర భార‌త త‌త్వ‌వేత్త‌ (మ. 1889)
* తేదీ తెలియదు: మీర్ తురాబ్ అలీ ఖాన్, సాలార్ జంగ్ I, హైదరాబాద్ రాజ్య దివాన్. (మ. 1883)

*
మరణాలు

* ఫిబ్రవరి 21: కిత్తూరు చెన్నమ్మ బ్రిటిషు ఈస్టు ఇండియా కంపెనీ పాలనాకాలంలో, కన్నడ దేశానికి చెందిన కిత్తూరు అనే చిన్నరాజ్యానికి రాణి. (జ. 1778)

* మే 10: థామస్ యంగ్, ఇంగ్లీష్ శాస్త్రవేత్త (జ.1773)
* మే 21: సికిందర్ జా, హైదరాబాదు రాజ్యానికి మూడవ నిజాం (జ. 1769)

* మే 29: సర్ హంఫ్రీ డేవీ, ప్రముఖ రసాయన శాస్త్రవేత్త. (జ.1778)
* జూన్ 27: జేమ్స్ స్మిత్‌సన్ స్మిత్‌సోనియన్ సంస్థ స్థాపనకు నిధులిచ్చిన బ్రిటిష్ శాస్తవేత్త . (జ. 1765)

* డిసెంబర్ 18: జీన్ బాప్టిస్ట్ లామార్క్, నేచురలిస్ట్. (జ.1744)
పురస్కారాలు
మూలాలు


*
వర్గం:1820లు